text: Stjålne papegøjer er hjemme igen 
  06 marts 2018 kl. 15.54
  I slutningen af februar blev otte papegøjer stjålet fra en privat adresse. Men nu er syv af dem returneret i en papkasse. 
  Tre par australske kakaduer og et par lyserøde araer blev i sidste uge stjålet fra en ejendom i Vester Sottrup ved Sønderborg.  
  Men nu er syv af de otte vendt hjem igen. 
  - Her til morgen opdager ejeren, at papegøjerne står i en papkasse udenfor, fortæller Jens-Peter Rudbeck, der er politikommissær, Område Center Syd, til TV SYD. 
  Den syvne og lyserøde ara var ikke en af de syv hjemvendte papegøjer. Hvad, der er sket med den, er ikke til at vide, oplyser politikommissæren. 
  Hos politiet håber de og tror på, at ved at få nyheden ud i medierne vil den sidste papegøje måske dukke op på en eller anden måde. 
  Det er måske også grunden til, at syv af papegøjerne er blevet returneret, oplyser Jens Peter Rudbæk. 
  - Det har måske været svært at få afsat papegøjerne, fordi vi har fået historien ud i pressen, siger han. 
  Hvis man har oplysninger i sagen, skal man kontakte Syd- og Sønderjyllands Politi på 114.
  
  